איך ליצור שדה מספור עמודים מעל שצג

כידוע בוורד יש באג במספור עמודים עברי שכאשר הוא מגיע למספר שצג הוא נתקל בשגיאה ואינו מצליח למספר יותר מזה – הפתרון מוצג להלן

שדה מספור עברי מעל שצב להעתקה = א

שדה מספור עברי מעל שצב עם לשון נקיה להעתקה = א

בעצם אתם לא צריכים את כל המדריך דלהלן, העתיקו פשוט את הטקסט (האות א) שמופיע מעל פסקה זו לכותרת המסמך שלכם וחסל. אם בכל אופן אתם רוצים לדעת עוד ולהבין איך ליצור משהו דומה בעצמכם אנא המשיכו לקרוא מדריך זה:

ניתוח

לפני שנתחיל הבה נחשוב יחד מה הם השלבים שאנחנו צריכים ליצור כדי לפתור את הבעיה:

אנחנו צריכים ללמד את המחשב איך להתייחס למספרים מ-400 ומעלה, שהרי במספור עברי המספר הכי גבוה הוא 400 ולאחמ"כ המספור נעשה על ידי תוספת של האות "ת" לכל 400 יחידות (400 = ת 800 = תת).

אנחנו צריכים ללמד את המחשב איך להתייחס למספרים שבין שצב ל-ת.

אז מהו הפתרון:

עבור מספרים מ- 400 ומעלה במקום לעבוד קשה ולייצר את כל המספרים אחד אחד אנחנו נשתמש עם מה שקיים כלומר מספור עברי עד שצב ונאמר למחשב להוסיף "ת" לפני המספר עבור כל 400.

עבור המספרים 400 ו- 800 אנו נאמר למחשב לתרגם אותם באופן ישיר דהיינו 400 = "ת" ו-800 = "תת".

עבור המספרים 392-399 (וכן 792-799) אנחנו נכתוב תרגיל שהמחשב יישם וכדלהלן.

רק רגע! אבל מה הם כל הדיבורים האלה על דיבור עם המחשב? אנחנו לא מתכנתים!

אל דאגה לא מדובר כאן על תיכנות אלא על מושג בוורד שאולי לא היכרתם, המושג נקרא "שדה מיספור עמודים". שדה מיספור עמודים הינו רכיב בוורד המשמש עבור יצירת שדות עם תוכן דינאמי (אוטומטי). לדוגמא: אם אתם רוצים ליצור כותרות אוטומטיות עבור הספר שלכם אפשר להוסיף שדה שיתעדכן אוטומטית על פי הכותרות שבספרכם ויוסיף אותם באופן אוטומטי לכותרת העליונה שבמסמך.

במדריך דלהלן נלמד איך להשתמש עם שדה מספור עמודים:

מדריך ליצירת שדה מספור עמודים בוורד

לפני שניצור את השדה הראשון שלנו נלחץ על ALT+9F כדי שנוכל לראות את התוכן הפנימי שבתוך השדות. בגמר העבודה אנו נלחץ שוב על קיצור מקשים זה כדי לראות את התצוגה הסופית של השדה שיצרנו.

כדי ליצור שדה בוורד בקלות לחץ על Ctrl+9F כעת יופיע במסמך סוגריים מסולסלות {}

כעת בתוך הסוגריים המסולסלות נכתוב את המילה באנגלית PAGE אשר פירושה "דף" – וזהו סיימנו!

כעת לחצו שוב על ALT+9F

היי רגע לאיפה נעלם השדה שלנו?
כדי לא להכביד על וורד ישנם שדות שאינם מתעדכנים ברגע יצירתם אלא באופן ידני או באופן אוטומטי לפני ההדפסה. הבה נעדכן את השדה באופן ידני:

העבירו את הסמן המיקום בו יצרתם את השדה וסמנו אותו.

כעת לחצו על 9F2 הופה! הנה הוא השדה מספר עמודים.

(בתוך סוגריים אלו מופיע המספר 2 שהוא בעצם שדה של מספר עמודים, ומאחר ומספר העמוד הוא 2 הספרה שמופיעה הינה 2 אם היינו יוצרים את השדה בעמוד 3 או מעתיקים את השדה הנוכחי אל עמוד 4 (ומעדכנים אותו באופן ידני כנ"ל) המספר שהיה מופיע היה 4 – כמספר העמוד)

חשוב לזכור! אי אפשר להקליד סוגריים מסולסלות באופן ישיר { } כדי ליצור שדה, אלא יש ליצור את השדה על ידי לחיצה על קיצור המקשים הנ"ל.

איך יוצרים שדה מספר עמודים עברי?

כדי ליצור מספר עמודים עברי עלינו להוסיף עוד מילה אחרי המילה {PAGE} בתוך הסוגריים המסולסלות (ה"שדה").

קודם נלחץ על קיצור המקשים Ctrl+9F ואז נכתוב בתוך הסוגריים המסולסלות {PAGE \* HEBREW1}
PAGE באנגלית פירושו דף או עמוד
\* הינו סימן מפריד
HEBREW1 משמעותו מספר עברי בסגנון מספר 1.

(בתוך סוגריים אלו מופיע האות ג שהוא בעצם שדה של מספר עמודים, ומאחר ומספר העמוד הוא 3 האות שמופיעה הינה "ג " אם היינו יוצרים את השדה בעמוד 4 או מעתיקים את השדה הנוכחי אל עמוד 4 (ומעדכנים אותו באופן ידני כנ"ל) האות שהיתה מופיעה היתה – "ד" כמספר העמוד)

למה בעצם להשתמש בשדה מספר עמודים?

שדה מספר עמודים מתעדכן באופן אוטומטי ועוזר לנו למנוע שיבושים במסמך מומלץ להשתמש בו באחד משני האופנים דלהלן:

כדי להוסיף מספר עמוד בכותרת עליונה או תחתונה של המסמך

במקרה בו אתם רוצים להתייחס למספר העמוד הנוכחי של המסמך בתוך הכתיבה שלכם מבלי לדאוג לעדכן אותו כל פעם כאשר אתם משנים את התוכן ומספר העמוד הנוכחי בו נמצאת הפיסקה השתנה.

למעשה לצורך יצירת שדה מספר עמודים אין צורך למדריך זה כלל אפשר לעשות זאת בקלות מתוך הלחצן הייעודי שנמצא בתוך הלשונית "הוספה". או מתוך הלשונית של כותרת עליונה ותחתונה.

כמו"כ בתפריט מספר עמוד ישנו לחצן בשם "עיצב מספרי עמודים" בו תוכלו לבחור איזה סגנון מספור אתם רוצים שיופיע במסמך שלכם.
זהירות! אם אתם משנים הגדרה זו לעברית כל המספרי עמודים יופיעו בעברית, כך שאם ברצונכם להשתמש במספרי עמודים מספריים באותו מסמך יחד עם מספור עברי – מומלץ להשתמש באפשרות יצירת השדה באופן ידני כנ"ל, ולא באפשרות זו.

שדה מספור עם תנאי

כדי לפתור את באג שצג אנו ניצור שדה מספור עמודים עברי משוכלל המתחשב בעובדות שהוצגו למעלה בראשית המאמר. שדה המספור שניצור יכלול בתוכו "תנאי" (IF באנגלית) וחישובים.

תנאי IF הינו שדה עם תנאי מובנה לדוגמא: אם ברצונינו שבעמודים מסויימים לא יופיע מספר העמוד אזי נוסיף תנאי לשדה המספור שמחריג עמודים אלו מתוך המספור.

לדוגמא אם נרצה להחריג את עמוד מספר 5 ממספור העמודים נעשה זאת כדלהלן:

לחץ Alt + F9 כדי להיכנס למצב עריכת שדות

לחץ Cntrl + F9 כדי ליצור שדה חדשה

בתוך הסוגריים נקליד את המילה {IF} ("אם" בעברית)

נלחץ שוב Cntrl + F9 ובתוך התת-שדה נקליד את המילה PAGE כך: {if {PAGE}}

נעביר את הסמן אחרי הסוגריים המסולסלות הפנימיים ונקליד את התנאי שלנו דהיינו {IF {PAGE} = 5}
כעת קיבלנו תנאי שאומר "אם מספר העמוד = 5"

עכשיו אנו צריכים להגדיר את ה"תנאי כפול" דהיינו אם מספר העמוד הוא חמש אל תציג כלום ואם לאו אזי הצג את מספר העמוד. שים לב! תנאי כפול תמיד בנוי באופן זה: קודם התנאי החיובי ואז השלילי.

התנאי כפול ייעשה כדלהלן: {IF {PAGE} = 5 “” {PAGE}}

הסימן "" מסמל מחרוזת של טקסט ריקה דהיינו התנאי החיובי האומר שבעמוד חמש לא יפיע כלום, ולאחריה אנו יוצרים עוד שדה ובתוכו הפקודה PAGE כלומר שבשאר העמודים יופיע מספר עמודים.

לחץ שוב Alt + F9 כדי לצאת ממצב עריכת שדות

לחילופין אם במקום להחריג את עמוד חמש אנו רוצים שיופיע כיתוב מסויים רק בעמוד 5 אזי התנאי כפול יהיה:

{IF {PAGE} = 5 “ABCDE” “”}
דהיינו אם מספר העמוד הינו 5 אזי יפיע הכיתוב ABCDE ואם לאו אזי לא יופיע כלום.

או אפשר לעשות שבעמוד מספר חמש יופיע כיתוב ובשאר העמודים יופיע מספר העמוד:

{IF {PAGE} = 5 “ABCDE” {PAGE}}
דהיינו אם מספר העמוד הינו 5 אזי יפיע הכיתוב ABCDE ואם לאו אזי לא יופיע כלום.

שים לב! כאשר ברצוננו ליצור טקסט בתוך שדה תמיד עלינו להזין אותו "בתוך מירכאות".
שים לב! אין להזין את הסוגריים המסולסלות בצורה ידנית – אלא על ידי יצרית שדה חדשה דהיינו על ידי קיצור המקשים Cntrl + F9.

הערה חשובה: שמתם לב אולי שלא השתמשתי באותיות עברית בתוך התנאי כפול שלי – והסיבה לכך כי טקסט עברית משבש את היישור של השדה והופך אותו ללא קריא! ההמלצה שלי: צרו את השדה עם כיתוב כלשהו באנגלית ולאחר שאתם בטוחים שהוא עובד הזינו את הטקסט העברי שלכם.

אז איך יוצרים שדה IF מוצלח עבור באג שצג

כדי יצור שדה מוצלח עבור באג שצג נצטרך ליצור שורה של תת תנאים, כאשר כל תת תנאי מעוגן בתוך התנאי הקודם המבנה הוא כלדלהלן:

אם 1 = 2 אזי: אם כן, אם תת תנאי כן, אם תת תת תנאי כן, אם תת תת תת תנאי כן, אם לא.

להלן השלבים כיצד תוכלו ליצור שדה IF מוצלח עבור באג שצג:

(זכור! בכל מקום בו מופיעים סוגריים מסולסלות יש ליצור שדה חדשה ולא להקליד את הסוגריים באופן ידני).

לחץ Alt + F9 כדי להיכנס למצב עריכת שדות

לחץ Cntrl + F9 כדי ליצור שדה חדשה

בתוך הסוגריים נקליד את המילה {IF} ("אם" בעברית)

נלחץ שוב Cntrl + F9 ובתוך התת-שדה נקליד את המילה PAGE כך: {if {PAGE}}

נעביר את הסמן אחרי הסוגריים המסולסלות הפנימיים ונקליד את התנאי הראשון שלנו דהיינו
{IF {PAGE} > 400}

הוי אומר: אם מספר העמוד הינו יותר (<) מ-400

כעת עלינו ליצור את התנאי כפול הראשון כך
{IF {PAGE} > 400 “T”} - השתמשתי באות האנגלית “T” במקום "ת" כדי שלא ישתבש הקוד בהמשך כאשר נגמור את הקוד נחליף את הכל לאותיות עברית

פירוש התנאי הראשון הינו: אם מספר העמוד הינו יותר מ-400 אזי הצג את האות "T"

אבל רגע! זה לא מספיק רק את האות "T" (ת) עבור מספרים שהם למעלה מ-400 צריך להציג אחרי האות “T” גם את המספר הרציף דהיינו "תא" "תב" "תג" וכן הלאה

לשם כך נעמיד את הסמן אחרי האות "T" ולפני המירכאות וניצור שדה מסיפור חדש כדלהלן:

אחרי העמדת הסמן בין האות "”T למירכאות שאחריה ניצור תת שדה חדשה על ידי קיצור המקשים Cntrl + F9

בתוך התת שדה נקליד Page כדי ליצור שדה מיספור חדש – האפקט שקיבלנו הוא:
אם מספר העמוד הוא יותר מ-400 אזי:הוסף את האות "T" לפני המספר ("T" משמש כממלא מקום של האות "ת".

איך זה עוזר לנו? פושט מאוד ברגע שיש לנו את האות T ("ת") בתחילת המספר כל מה שעלינו לעשות זה להתחיל את המיספור מחדש, כדי להתחיל את המיסםור מחדש אנו נעשה "חישוב"

חישוב נעשה בתוך שדה באופן כזה {=5-3} דהיינו הצג את התוצאה של חמש פחות שלוש.

כעת נכתוב את החישוב עבור איפוס מספר העמוד מעל 400 כך

{IF {PAGE} > 400 “T{PAGE} - 400”}

האפקט שקיבלנו הוא:
אם מספר העמוד הוא יותר מ-400 אזי: התחל מספור חדש עם תוספת של האות "T" לפניה ("T" משמש כממלא מקום של האות "ת".

עכשיו אנו צריכים להגדיר את התנאי השני. החל מהתנאי השני כל תנאי נוסף יהיה תת תנאי של התנאי הקודם לו (בעצם התת תנאי נמצא בתוך ה"אם לא" של התנאי הקודם

עבור כל תנאי חדש עלינו ליצור תת תנאי ולכן כעת נעמיד את הסמן לפני הסוגריים הסוגרות ונלחץ על Cntrl + F9 כדי ליצור שדה חדש

התנאי השני יהיה עבור המקרה בו המספר הוא 400 בדיוק דהיינו:
{IF {PAGE} > 400 “T{PAGE} - 400” {IF {PAGE} = 400 “T”}}

אחרי שטיפלנו במספר שהוא יותר מ-400 ובמספר 400 עלינו ליצור תת תת תנאי עבור המספרים שהם מ- שצג ל- שצט (392-399). העמד את הסמן לפני שני הסוגריים המסוסלסות הסוגרות האחרונות הוסף שדה חדשה על ידי קיצור המקשים Cntrl + F9

בתוך השדה הקלד תנאי עבור מקרה בו המספר הוא יותר מ-392 כך:
{{IF {PAGE} > 400 “T{PAGE} - 400” {IF {PAGE} = 400 “T” {IF {PAGE} > 392 “SZ{={PAGE}-390}” }}}}

דהיינו: אם המספר הוא מעל 392 הצג את האותיות "SZ" )לעת עתה אותיות אנגלית כדי למנוע בלגן במקום האותיות עברית "שצ"), ואז הוסף חישוב (= משמעותו חישוב), של המספר עמוד הנוכחי פחות 390 (שצ = 390 ומכיון שאנחנו מוסיפים את זה באופן ידני לכן אנחנו מחסרים את זה מהמספר עמוד).

זהו! כמעט סיימנו עשינו את כל התתי תנאים רק נשאר להוסיף את התנאי כפול דהיינו את ה"אם לא" כך:

{IF {PAGE} > 400 “T{PAGE} - 400” {IF {PAGE} = 400 “T” {IF {PAGE} > 392 “SZ{={PAGE}-390}” {PAGE}}}

דהיינו אם לא מתקייםמים כל התנאים והתת תנאים אזי הצג את המספר עמוד כמות שהו

זהו המבנה הבסיסי של השדה. כעת אנחנו צריכים להמיר אותו למיספור עברי תקין
נוסיף את הקוד \* HEBREW1 אחרי כל תנאי כדלהלן:

{IF {PAGE} > 400 “T{={PAGE}-400} \* HEBREW1}” {IF {PAGE} = 400 “T” {IF {PAGE} > 392 “SZ{={PAGE}-390 \* HEBREW1}” {PAGE \* HEBREW1}}}}}

לפני השלב הבא מומלץ לבדוק שהכל עובד

כעת נחליף את האותיות “TSZ” באנגלית לאותיות הנרכות בעברית מומלץ לעשות על ידי חיפוש והחלפה ולא באופן ישיר כי ברגע שתתחילו להזין אותיות עברית לקוד כל התוגה של הקוד תשתבש

החלף "T" ב - "ת"

החלף "S" ב - "ש"

החלף "Z" ב - "צ"

שים לב! הקוד הנ"ל נעשה על מספרים 400 ומעלה אפשר להשתמש עם הרעיון הזה גם עבור מספרים 800 ומעלה.

שים לב! כדי לעשות לשון נקיה פשוט יש להוסיף תנאים מפורשים בתוך השדה במבנה הנ"ל בשביל כל המספרים בהם צריך לשון נקיה.

שים לב! שדות מספור בכותרת העליונה של המסמך עלולים להאט את המסמך מומלץ להזין רק בגמר ההתעסקות ממש לפני ההדפסה.